title: Rozhodnutie Rady zo 6. júla 1998 o uzatvorení Medzinárodnej dohody o kakau, 1993, v mene spoločenstva

text:
Dôležité právne oznámenie

|

31998D0489

Úradný vestník L 220 , 07/08/1998 S. 0001 - 0024

		Rozhodnutie Radyzo 6. júla 1998o uzatvorení Medzinárodnej dohody o kakau, 1993, v mene spoločenstva(98/489/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na článok 113, v spojení s prvou vetou jej článku 228 ods. 2,so zreteľom na návrh Komisie,keďže Medzinárodná dohoda o kakau, 1993, bola podpísaná spoločenstvom a jeho členskými štátmi;keďže, nariadením Rady 94/109/ES zo 7. februára 1994 o podpísaní a predbežnom uplatňovaní Medzinárodnej dohody o kakau, 1993, v mene spoločenstva [1], spoločenstvo z pozície dovážajúceho člena oznámilo Generálnemu tajomníkovi Organizácie Spojených národov svoj zámer uplatňovať dohodu predbežne až do ukončenia vnútorných postupov požadovaných na jej uzatvorenie;keďže väčšina členských štátov spoločenstva oznámila predbežné uplatňovanie dohody až do uloženia, spolu so spoločenstvom, ratifikačných, akceptačných alebo schvaľovacích listín;keďže ratifikačný, akceptačný alebo schvaľovací postup v členských štátoch dosiahol stupeň, ktorý je dostatočne vyspelý na spoločné uloženie ratifikačných, akceptačných alebo schvaľovacích listín,ROZHODLA TAKTO:Článok 1Medzinárodná dohoda o kakau, 1993, sa týmto schvaľuje v mene spoločenstva.Text dohody je pripojený k tomuto rozhodnutiu.Článok 2Predseda Rady sa týmto oprávňuje určiť osobu splnomocnenú na uloženie schvaľovacej listiny v mene spoločenstva.V Bruseli 6. júla 1998Za RaduPredsedaR. Edlinger[1] Ú. v. ES L 52, 23.2.1994, s. 25.--------------------------------------------------


Rozhodnutie Európskeho parlamentu o žiadosti o zbavenie imunity Vladimíra Železného (2004/2173(IMM))


title: Rozhodnutie Komisie z  13. decembra 2012 , ktorým sa mení a dopĺňa rozhodnutie 2007/134/ES, ktorým sa zriaďuje Európska rada pre výskum

text:
               14.12.2012

               SK

               Úradný vestník Európskej únie

               C 385/10

         ROZHODNUTIE KOMISIE
   z 13. decembra 2012,
   ktorým sa mení a dopĺňa rozhodnutie 2007/134/ES, ktorým sa zriaďuje Európska rada pre výskum
   2012/C 385/06
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Európskeho parlamentu a Rady č. 1982/2006/ES z 18. decembra 2006 o siedmom rámcovom programe Európskeho spoločenstva v oblasti výskumu, technického rozvoja a demonštračných činností (2007 – 2013) (1), a najmä na jeho články 2 a 3,
   so zreteľom na rozhodnutie Rady 2006/972/ES z 19. decembra 2006 o osobitnom programe „Myšlienky“, ktorým sa vykonáva siedmy rámcový program Európskeho spoločenstva v oblasti výskumu, technického rozvoja a demonštračných činností (2007 – 2013) (2), a najmä na jeho článok 4 ods. 2 a 3,
   keďže:

               (1)

               Komisia rozhodnutím 2007/134/ES z 2. februára 2007, ktorým sa zriaďuje Európska rada pre výskum (3), zriadila Európsku radu pre výskum (ďalej len „ERC“) na implementáciu osobitného programu „Myšlienky“. ERC tvorí nezávislá vedecká rada podporovaná špecializovanou vykonávacou štruktúrou a je ustanovená do 31. decembra 2013.

               (2)

               Vedeckú radu tvoria poprední vedci, odborníci v oblasti techniky a akademickí pracovníci, ktorých vymenúva Komisia a ktorí konajú podľa vlastného vedomia a svedomia nezávisle od vonkajších záujmov. Je zložená z 22 členov a koná v súlade s mandátom stanoveným v článku 3 rozhodnutia 2007/134/ES.

               (3)

               Rozhodnutím 2009/357/ES z 27. apríla 2009, ktorým sa mení a dopĺňa rozhodnutie 2007/134/ES, ktorým sa zriaďuje Európska rada pre výskum (4), nahradila Komisia troch členov po ich rezignácii. Rozhodnutím 2011/12/EÚ z 12. januára 2011, ktorým sa mení a dopĺňa rozhodnutie 2007/134/ES, ktorým sa zriaďuje Európska rada pre výskum (5), nahradila Komisia siedmich členov, ktorým skončilo ich funkčné obdobie.

               (4)

               Desiatim členom vedeckej rady sa skončí mandát 1. februára a 26. apríla 2013 a je potrebná etapovité obnovenie členstva vo vedeckej rade.

               (5)

               Etapovité obnovenie vedeckej rady by sa malo uskutočniť podľa ustanovení článku 4 ods. 6 a článku 4 ods. 7 rozhodnutia 2007/134/ES, v ktorých sa okrem iného uvádza, že členovia sú vymenovaní na funkčné obdobie štyroch rokov, ktoré možno predĺžiť raz na základe rotačného systému, ktorý je zárukou kontinuity práce vedeckej rady, a že člena možno vymenovať na kratšie obdobie ako maximálne funkčné obdobie s cieľom umožniť etapovité striedanie členov na základe rotácie.

               (6)

               Podľa článku 4 ods. 4 rozhodnutia 2007/134/ES Komisia vymenuje ďalších členov na základe faktorov a kritérií stanovených v prílohe I k uvedenému rozhodnutiu a na základe nezávislého a transparentného postupu ich určovania, po dohode s vedeckou radou vrátane konzultácie s vedeckou obcou, ako aj vrátane správy Európskemu parlamentu a Rade. Na tento účel sa vytvoril stály identifikačný výbor na vysokej úrovni zložený z nezávislých odborníkov ako skupina odborníkov s honorármi hradenými v rámci prevádzkového rozpočtu osobitného programu „Myšlienky“. Tento výbor predložil odporúčania týkajúce sa etapovitého obnovenia členstva vo vedeckej rade, ktoré boli prijaté.

               (7)

               Podľa článku 4 ods. 4 rozhodnutia 2007/134/ES sa vymenovanie budúcich členov uverejňuje v súlade s nariadením (ES) č. 45/2001 (6).

               (8)

               Rozhodnutie 2007/134/ES by sa preto malo zodpovedajúcim spôsobom zmeniť a doplniť,

         ROZHODLA TAKTO:
   Článok 1
   Príloha II k rozhodnutiu 2007/134/ES sa nahrádza textom uvedeným v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 13. decembra 2012

            Za Komisiu

         Máire GEOGHEGAN-QUINN

            členka Komisie

      (1)  Ú. v. EÚ L 412, 30.12.2006, s. 1.

      (2)  Ú. v. EÚ L 54, 22.2.2007, s. 81.

      (3)  Ú. v. EÚ L 57, 24.2.2007, s. 14.

      (4)  Ú. v. EÚ L 110,, 1.5.2009, s. 37.

      (5)  Ú. v. EÚ L 9, 13.1.2011, s. 5.

      (6)  Ú. v. EÚ L 8, 12.1.2001, s. 1.


title: Rozhodnutie Rady z 23. januára 2017, ktorým sa vymenúva člen Vedeckého a technického výboru

text:
               27.1.2017

               SK

               Úradný vestník Európskej únie

               C 27/10

         ROZHODNUTIE RADY
   z 23. januára 2017,
   ktorým sa vymenúva člen Vedeckého a technického výboru
   (2017/C 27/07)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 134 ods. 2,
   so zreteľom na stanovisko Európskej komisie,
   keďže:

               (1)

               Rada rozhodnutím 2013/412/Euratom (1) vymenovala členov Vedeckého a technického výboru (ďalej len „výbor“) na obdobie od 25. júla 2013 do 24. júla 2018.

               (2)

               V dôsledku odstúpenia pána Franka-Petera WEISSA sa uvoľnilo miesto člena výboru. Mal by sa preto vymenovať nový člen na zvyšný čas funkčného obdobia pána Franka-Petera WEISSA,

         PRIJALA TOTO ROZHODNUTIE:
   Článok 1
   Pán Uwe STOLL sa týmto vymenúva za člena Vedeckého a technického výboru do 24. júla 2018.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 23. januára 2017

            Za Radu

            predseda

         R. GALDES

      (1)  Rozhodnutie Rady 2013/412/Euratom z 22. júla 2013, ktorým sa obnovuje členstvo vo vedeckom a technickom výbore a zrušuje rozhodnutie z 13. novembra 2012, ktorým sa vymenúvajú členovia vedeckého a technického výboru (Ú. v. EÚ L 205, 1.8. 2013, s. 11).


title: Rozhodnutie Rady 2006/475/SZBP z  12. júna 2006  o uzavretí dohody medzi Európskou úniou a Gabonskou republikou o štatúte ozbrojených síl pod vedením Európskej únie v Gabonskej republike

text:
               8.7.2006

               SK

               Úradný vestník Európskej únie

               L 187/42

         ROZHODNUTIE RADY 2006/475/SZBP
   z 12. júna 2006
   o uzavretí dohody medzi Európskou úniou a Gabonskou republikou o štatúte ozbrojených síl pod vedením Európskej únie v Gabonskej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               Bezpečnostná rada Organizácie Spojených národov 25. apríla 2006 prijala rezolúciu 1671 (2006), ktorou sa ozbrojené sily pod vedením Európskej únie (EUFOR RD Kongo) poverujú dočasným nasadením, aby v období volieb v Konžskej demokratickej republike poskytovali podporu MONUC. Bezpečnostná rada Organizácie Spojených národov ďalej požiadala všetky svoje členské štáty a osobitne tie, ktoré s Konžskou demokratickou republikou susedia, aby poskytli všetku potrebnú podporu pre uľahčenie rýchleho nasadenia EUFOR RD Kongo a hlavne pre zabezpečenie voľného, neobmedzovaného a urýchleného presunu personálu, ako aj vybavenia, potravín, prevádzkového materiálu a iného tovaru vrátane vozidiel a náhradných dielov pre výlučné a služobné použitie.

               (2)

               Rada 27. apríla 2006 prijala jednotnú akciu 2006/319/SZBP o vojenskej operácii Európskej únie na podporu misie Organizácie Spojených národov v Konžskej demokratickej republike (MONUC) počas volebného procesu (1) (operácia EUFOR RD Kongo).

               (3)

               Na žiadosť generálneho tajomníka/vysokého splnomocnenca (GT/VS) z 27. apríla 2006 vláda Gabonskej republiky listom z 18. mája 2006 vyjadrila svoj súhlas s rozmiestnením ozbrojených síl pod vedením Európskej únie na území Gabonskej republiky na účely tejto operácie.

               (4)

               Predsedníctvo, ktorému pomáha GT/VS, na základe poverenia udeleného Radou 23. mája 2005 v súlade s článkom 24 Zmluvy o Európskej únii dojednalo dohodu medzi Európskou úniou a Gabonskou republikou o štatúte ozbrojených síl pod vedením Európskej únie v Gabonskej republike.

               (5)

               Dohoda by sa mala schváliť,

         ROZHODLA TAKTO:
   Článok 1
   Dohoda medzi Európskou úniou a Gabonskou republikou o štatúte ozbrojených síl pod vedením Európskej únie v Gabonskej republike sa týmto v mene Európskej únie schvaľuje.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu splnomocnenú podpísať dohodu s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Luxemburgu 12. júna 2006

            Za Radu

            predseda

         J. PRÖLL

      (1)  Ú. v. EÚ L 116, 29.4.2006, s. 98.
    ---documentbreak---

               8.7.2006

               SK

               Úradný vestník Európskej únie

               L 187/43

         PREKLAD
   DOHODA
   medzi Európskou úniou a Gabonskou republikou o štatúte ozbrojených síl pod vedením Európskej únie v Gabonskej republike
   EURÓPSKA ÚNIA (EÚ)
   na jednej strane a
   GABONSKÁ REPUBLIKA, ďalej len „hostiteľský štát“,
   na strane druhej,
   spolu ďalej len „strany“,
   BERÚC DO ÚVAHY:

               —

               rezolúciu č. 1671 (2006) Bezpečnostnej rady Organizácie Spojených národov z 25. apríla 2006,

               —

               jednotnú akciu Rady 2006/319/SZBP z 27. apríla 2006 o vojenskej operácii Európskej únie na podporu misie Organizácie Spojených národov v Konžskej demokratickej republike (MONUC) počas volebného procesu (1) (EUFOR KDR),

               —

               že táto dohoda neovplyvní práva a povinnosti strán podľa medzinárodných dohôd a iných nástrojov, ktorými sa zriaďujú medzinárodné súdy a tribunály, vrátane štatútu Medzinárodného trestného súdu,

         DOHODLI SA TAKTO:
   Článok 1
   Rozsah pôsobnosti a definície
   1.   Táto dohoda sa vzťahuje na ozbrojené sily pod vedením Európskej únie a ich personál.
   2.   Táto dohoda sa uplatňuje iba na území hostiteľského štátu.
   3.   Na účely tejto dohody:

               a)

               „ozbrojené sily pod vedení Európskej únie (EUFOR)“ znamenajú vojenský hlavný štáb EÚ a národné kontingenty, ktoré sa zúčastňujú operácie, ich vybavenie a dopravné prostriedky;

               b)

               „operácia“ znamená prípravu, vytvorenie, vykonanie a podporu vojenskej misie v nadväznosti na mandát vyplývajúci z rezolúcie č. 1671 (2006) Bezpečnostnej rady Organizácie Spojených národov z 25. apríla 2006;

               c)

               „veliteľ ozbrojených síl EÚ“ znamená veliteľa na mieste operácie alebo v hostiteľskom štáte;

               d)

               „vojenský hlavný štáb EÚ“ znamená vojenský hlavný štáb a jeho zložky vo vojenských táboroch podliehajúcich vojenským veliteľom EÚ, ktorí vykonávajú vojenské velenie alebo kontrolu operácie;

               e)

               „národné kontingenty“ znamenajú jednotky a zložky patriace členským štátom Európskej únie a iným štátom, ktoré sa zúčastňujú operácie;

               f)

               „personál EUFOR-u“ znamená civilný a vojenský personál pridelený EUFOR-u, ako aj personál podieľajúci sa na príprave operácie a personál vykonávajúci misiu pre vysielajúci štát alebo inštitúciu EÚ v rámci operácie, ak nie je v tejto dohode stanovené inak, na území hostiteľského štátu s výnimkou personálu zamestnaného miestne a personálu zamestnaného medzinárodnými obchodnými zmluvnými dodávateľmi;

               g)

               „personál zamestnaný miestne“ znamená personál pozostávajúci zo štátnych príslušníkov alebo osôb s trvalým pobytom v hostiteľskom štáte;

               h)

               „zariadenia“ znamenajú všetky priestory, ubytovanie a pozemky potrebné pre EUFOR a personál EUFOR-u;

               i)

               „vysielajúci štát“ znamená štát poskytujúci EUFOR-u národný kontingent.

         Článok 2
   Všeobecné ustanovenia
   1.   EUFOR a personál EUFOR-u dodržiava zákony a nariadenia hostiteľského štátu a zdrží sa konania alebo činnosti, ktorá sa nezlučuje s cieľmi operácie.
   2.   EUFOR pravidelne informuje vládu hostiteľského štátu o počte členov personálu EUFOR-u umiestnených na území hostiteľského štátu.
   Článok 3
   Identifikácia
   1.   Personál EUFOR-u musí mať vždy pri sebe cestovný pas alebo vojenský preukaz totožnosti.
   2.   Vozidlá, lietadlá, plavidlá a iné dopravné prostriedky EUFOR-u musia byť zreteľne označené značkami EUFOR a/alebo poznávacími značkami, s ktorými sú oboznámené príslušné orgány hostiteľského štátu.
   3.   EUFOR má právo na vyvesenie vlajky Európskej únie a označenia, ako napríklad vojenské insígnie, hodnosti a oficiálne znaky, na zariadeniach, vozidlách a iných dopravných prostriedkoch. Uniformy personálu EUFOR-u sú zreteľne označené znakom EUFOR. Národné vlajky alebo insígnie národných kontingentov tvoriacich súčasť operácie môžu byť vyvesené na zariadeniach EUFOR-u alebo umiestnené na vozidlách a iných dopravných prostriedkoch a uniformách EUFOR-u na základe rozhodnutia veliteľa ozbrojených síl EÚ.
   Článok 4
   Prekračovanie hraníc a pohyb na území hostiteľského štátu
   1.   Personál EUFOR-u vstupuje na územie hostiteľského štátu iba na základe predloženia dokladov stanovených v článku 3 ods. 1 alebo v prípade prvého vstupu na základe individuálneho alebo kolektívneho rozkazu, ktorý vydal EUFOR. Je oslobodený od nariadení o cestovných pasoch a vízach, imigračných kontrol a colných kontrol pri vstupe, výstupe alebo na území hostiteľského štátu.
   2.   Personál EUFOR-u nepodlieha právnym predpisom hostiteľského štátu, ktoré upravujú registráciu a kontrolu cudzincov, nepovažuje sa však za oprávneného na získanie trvalého pobytu alebo bydliska na území hostiteľského štátu.
   3.   Majetok a dopravné prostriedky EUFOR-u, ktoré vstupujú na územie hostiteľského štátu, prechádzajú ním alebo z neho vystupujú na účely podpory operácie, sú oslobodené od všetkých požiadaviek na predloženie súpisov zásob alebo iných colných dokladov a od kontrol.
   4.   Členovia personálu EUFOR-u môžu viesť motorové vozidlá, riadiť plavidlá a lietadlá na území hostiteľského štátu za podmienky, že majú platný príslušný národný, medzinárodný alebo vojenský vodičský preukaz, oprávnenie na riadenie lodí alebo lietadiel.
   5.   Na účely operácie zaručí hostiteľský štát EUFOR-u a personálu EUFOR-u slobodu pohybu a slobodu cestovania po jeho území vrátane jeho výsostných vôd a vzdušného priestoru. Sloboda pohybu vo výsostných vodách hostiteľského štátu v sebe zahŕňa neobmedzené zastavovanie a kotvenie.
   6.   Na účely operácie môže EUFOR vykonávať na území hostiteľského štátu vrátane jeho výsostných vôd a vzdušného priestoru cvičenia alebo výcvik so zbraňami, ako aj spúšťanie, pristávanie alebo branie na palubu akéhokoľvek lietadla alebo vojenského zariadenia.
   7.   Na účely operácie sa nevyžaduje, aby sa vo výsostných vodách hostiteľského štátu ponorky EUFOR-u plavili na hladine a aby vztyčovali svoju vlajku.
   8.   Na účely operácie môže EUFOR používať verejné komunikácie, mosty, trajekty, letiská a prístavy bez ciel, poplatkov, mýta, daní a podobných nákladov. EUFOR nie je oslobodený od primeraných poplatkov za služby, ktoré dostane na základe svojej žiadosti.
   Článok 5
   Výsady a imunity EUFOR-u, ktoré zaručuje hostiteľský štát
   1.   Zariadenia EUFOR-u sú nedotknuteľné. Zástupcovia hostiteľského štátu do nich nevstúpia bez súhlasu veliteľa ozbrojených síl EÚ.
   2.   Zariadenia EUFOR-u, ich vybavenie a ostatný majetok v nich, ako aj dopravné prostriedky požívajú imunitu voči prehliadke, zabaveniu, zadržaniu alebo exekúcii.
   3.   EUFOR, jeho majetok a aktíva bez ohľadu na to, kde sa nachádzajú alebo kto je ich držiteľom, požívajú imunitu voči každej forme súdneho konania.
   4.   Archív a dokumenty EUFOR-u sú bez ohľadu na ich miesto a v každej chvíli nedotknuteľné.
   5.   Úradná korešpondencia EUFOR-u je nedotknuteľná. „Úradná korešpondencia“ znamená všetku korešpondenciu týkajúcu sa operácie a jej funkcií.
   6.   Pokiaľ ide o kupovaný alebo dovážaný tovar, poskytované služby a využívané zariadenia na účely operácie, EUFOR je oslobodený od všetkých vnútroštátnych, regionálnych a obecných odvodov, daní a poplatkov obdobného charakteru. EUFOR nie je oslobodený od odvodov, daní alebo poplatkov, ktoré predstavujú platby za poskytnuté služby.
   7.   Hostiteľský štát povolí vstup tovaru pre operáciu a udelí výnimku z uplatňovania všetkých ciel, poplatkov, mýta, daní a podobných nákladov okrem poplatkov za skladovanie, dopravu a iné poskytnuté služby.
   Článok 6
   Výsady a imunity personálu EUFOR-u, ktoré zaručuje hostiteľský štát
   1.   Personál EUFOR-u nepodlieha nijakej forme zatknutia alebo zadržania.
   2.   Dokumenty, korešpondencia a majetok personálu EUFOR-u požíva nedotknuteľnosť s výnimkou opatrení na exekúciu, ktoré sú povolené podľa odseku 6.
   3.   Personál EUFOR-u za všetkých okolností požíva imunitu voči trestnej právomoci hostiteľského štátu.
   Imunity voči trestnej právomoci personálu EUFOR-u sa môže vysielajúci štát alebo dotknutá inštitúcia EÚ podľa okolností vzdať. Takéto vzdanie sa musí byť vždy výslovné.
   4.   Personál EUFOR-u požíva imunitu voči občianskej a správnej právomoci hostiteľského štátu, pokiaľ ide o slová vyslovené alebo napísané a o všetky činy vykonané pri výkone služobných funkcií. Ak sa proti personálu EUFOR-u začne akékoľvek občianske konanie pre súdom hostiteľského štátu, ihneď o tom bude oboznámený veliteľ ozbrojených síl EÚ a príslušný orgán vysielajúceho štátu alebo inštitúcia EÚ. Pred začatím konania pred súdom veliteľ ozbrojených síl EÚ a príslušný orgán vysielajúceho štátu alebo inštitúcia EÚ súdu potvrdí, či daný čin spáchal člen personálu EUFOR-u pri výkone služobných funkcií.
   Ak bol čin spáchaný pri výkone služobných funkcií, konanie sa nezačne a uplatnia sa ustanovenia článku 15. Ak čin nebol spáchaný pri výkone služobných funkcií, môže konanie pokračovať. Potvrdenie veliteľa ozbrojených síl EÚ a príslušného orgánu vysielajúceho štátu alebo inštitúcie EÚ je záväzné pre súdnu právomoc hostiteľského štátu, ktorý ho nemôže napadnúť.
   Začatie konania zo strany člena personálu EUFOR-u by mu nemalo brániť v nárokovaní si na imunitu voči súdnej právomoci v súvislosti s akýmkoľvek protinárokom, ktorý je priamo spojený s hlavným nárokom.
   5.   Člen personálu EUFOR-u nie je povinný poskytnúť svedeckú výpoveď.
   6.   Vo vzťahu k členovi personálu EUFOR-u nemožno prijať opatrenia na exekúciu okrem prípadu, keď sa proti nemu začne občianske konanie, ktoré sa nevzťahuje na jeho služobné funkcie. Majetok personálu EÚ, ktorý potvrdí veliteľ ozbrojených síl EÚ a ktorý je potrebný na plnenie služobných funkcií, je oslobodený od zabavenia na účely splnenia povinnosti uloženej rozsudkom, rozhodnutím alebo rozkazom. V občianskych konaniach personál EUFOR-u nepodlieha obmedzeniam osobnej slobody alebo iným obmedzujúcim opatreniam.
   7.   Imunita personálu EUFOR-u voči súdnej právomoci hostiteľského štátu ho neoslobodzuje od súdnej právomoci príslušného vysielajúceho štátu.
   8.   Personál EUFOR-u je v súvislosti so službami poskytovanými EUFOR-u oslobodený od ustanovení o sociálnom zabezpečení, ktoré môžu platiť v hostiteľskom štáte.
   9.   Personál EUFOR-u je oslobodený od akejkoľvek formy zdaňovania mzdy a požitkov v hostiteľskom štáte, ktoré mu vypláca EUFOR alebo vysielajúci štát ako aj zdaňovania akéhokoľvek príjmu, ktorý dostane mimo hostiteľského štátu.
   10.   Hostiteľský štát povolí v súlade s takými zákonmi a nariadeniami, aké môže prijať, vstup tovaru pre osobné použitie personálu EUFOR-u a udelí výnimku z uplatňovania všetkých ciel, daní a súvisiacich poplatkov okrem poplatkov za skladovanie, dopravu a podobné služby.
   Batožina členov personálu EUFOR-u je oslobodená od kontroly, ak neexistujú závažné dôvody predpokladať, že obsahuje tovar, ktorý nie je pre osobnú potrebu personálu EUFOR-u, alebo tovar, ktorého dovoz alebo vývoz zakazuje zákon alebo ktorý podlieha kontrole podľa nariadení o karanténe hostiteľského štátu. Takáto kontrola sa uskutoční iba za prítomnosti dotknutého člena personálu EUFOR-u alebo splnomocneného zástupcu EUFOR-u.
   Článok 7
   Personál zamestnaný miestne
   Personál zamestnaný miestne požíva výsady a imunity iba v rozsahu, ktorý povoľuje hostiteľský štát. Hostiteľský štát však vykonáva svoju súdnu právomoc nad týmto personálom tak, aby pritom nevhodne nezasahoval do výkonu funkcií operácie.
   Článok 8
   Trestná právomoc
   Príslušné orgány vysielajúceho štátu majú právo na výkon všetkej trestnej právomoci a disciplinárnej právomoci, ktorú im udeľuje právo vysielajúceho štátu, na území hostiteľského štátu, pokiaľ ide o všetkých členov personálu EUFOR-u podliehajúcich príslušnému právu vysielajúceho štátu.
   Článok 9
   Uniforma a zbrane
   1.   Nosenie uniformy podlieha pravidlám, ktoré vydáva veliteľ ozbrojených síl EÚ.
   2.   Vojenský personál EUFOR-u môže nosiť zbrane a strelivo za podmienky, že ho na to rozkazy oprávňujú.
   Článok 10
   Podpora hostiteľského štátu a uzatváranie zmlúv
   1.   Hostiteľský štát súhlasí, že pomôže EUFOR-u pri hľadaní vhodných zariadení, ak o to požiada.
   2.   Hostiteľský štát v rámci svojich možností bezplatne poskytne zariadenia, ktoré vlastní, ak sú tieto zariadenia potrebné pre výkon správnych a operačných činností EUFOR-u.
   3.   V rámci svojich možností a prostriedkov hostiteľský štát pomáha pri príprave, zriaďovaní, vykonávaní a podpore operácie.
   4.   Právo uplatniteľné na zmluvy uzavreté EUFOR-om v hostiteľskom štáte určí zmluva.
   5.   Zmluva môže stanoviť, že konanie na urovnanie sporov uvedené v článku 15 ods. 3 a 4 sa uplatňuje na spory, ktoré vznikli z uplatňovania zmluvy.
   Článok 11
   Zmena zariadení
   1.   EUFOR je oprávnený stavať, meniť alebo inak upravovať zariadenia v prípade potreby podľa operačných požiadaviek.
   2.   Na tieto stavby, zmeny alebo úpravy nežiada hostiteľský štát od EUFOR-u kompenzáciu.
   Článok 12
   Úmrtie člena personálu EUFOR-u
   1.   Veliteľ ozbrojených síl EÚ má právo prijať a vykonať vhodné opatrenia pre repatriáciu zosnulého člena personálu EUFOR-u, ako aj jeho osobného majetku.
   2.   Bez súhlasu dotknutého štátu a prítomnosti zástupcu EUFOR-u a/alebo dotknutého štátu sa neuskutoční pitva zosnulého člena EUFOR-u.
   3.   V záujme rýchlej repatriácie zosnulého člena personálu EUFOR-u hostiteľský štát a EUFOR spolupracujú v maximálne možnej miere.
   Článok 13
   Bezpečnosť EUFOR-u a vojenská polícia
   1.   EUFOR je oprávnený prijať opatrenia potrebné na zabezpečenie ochrany zariadení vrátane zariadení používaných počas cvičenia proti akémukoľvek vonkajšiemu útoku alebo vniknutiu.
   2.   Veliteľ ozbrojených síl EÚ môže s cieľom udržiavať poriadok v zariadeniach EUFOR-u zriadiť jednotku vojenskej polície.
   3.   Jednotka vojenskej polície môže tiež po porade a v spolupráci s vojenskou políciou alebo políciou hostiteľského štátu konať mimo týchto zariadení, aby medzi členmi personálu EUFOR-u zabezpečila udržanie dobrého poriadku a disciplíny.
   Článok 14
   Komunikácia
   1.   EUFOR môže inštalovať a prevádzkovať vysielacie a prijímacie rádiové stanice, ako aj satelitné systémy. Spolupracuje s príslušnými orgánmi hostiteľského štátu s cieľom vyhnúť sa konfliktom pri používaní vhodných frekvencií. Hostiteľský štát zaručí bezplatný prístup k frekvenčnému spektru.
   2.   Na účely operácie EUFOR požíva právo neobmedzenej komunikácie prostredníctvom rádia (vrátane satelitného, mobilného alebo prenosného rádia), telefónu, telegrafu, faxu a ostatných prostriedkov, ako aj právo inštalovať zariadenia potrebné na udržiavanie takejto komunikácie v rámci zariadení EUFOR-u a medzi nimi vrátane kladenia káblov a pozemného vedenia.
   3.   V rámci vlastných zariadení môže EUFOR vykonať úpravy potrebné na prenos pošty adresovanej do a z EUFOR-u a/alebo členom alebo od členov personálu EUFOR-u.
   Článok 15
   Nároky v prípade úmrtia, zranenia, škody alebo straty
   1.   EUFOR a personál EUFOR-u nenesie zodpovednosť za škody alebo straty civilného alebo štátneho majetku spôsobené činnosťami v súvislosti s ochranou EUFOR-u.
   2.   Čo sa týka nárokov vznesených právnickými alebo fyzickými osobami z hostiteľského štátu, s cieľom dosiahnuť priateľské urovnanie sa tieto nároky na náhradu škody alebo straty civilného alebo štátneho majetku, ktorý nepokrýva odsek 1, ako aj nároky v prípade úmrtia alebo zranenia osôb a nároky na náhradu škody alebo straty majetku EUFOR-u postúpia EUFOR-u prostredníctvom príslušných orgánov hostiteľského štátu alebo príslušným orgánom hostiteľského štátu, pokiaľ ide o nároky, ktoré vzniesol EUFOR.
   3.   V prípade, že nemožno dosiahnuť priateľské urovnanie, sa nárok podá na komisiu pre nároky pozostávajúcu v rovnakej miere zo zástupcov EUFOR-u a zástupcov hostiteľského štátu. Urovnanie nárokov sa dosiahne spoločnou dohodou.
   4.   Ak nemožno dosiahnuť urovnanie nárokov v rámci komisie pre nároky, spor:

               a)

               o nároky do 40 000 EUR vrátane sa urovná diplomatickou cestou medzi hostiteľským štátom a zástupcami EÚ.

               b)

               o nároky prekračujúce čiastku uvedenú v písmene a) sa podajú na rozhodcovský súd, ktorého rozhodnutia sú záväzné.

         5.   Rozhodcovský súd pozostáva z troch rozhodcov, jedného rozhodcu menuje hostiteľský štát, jedného rozhodcu menuje EUFOR a tretieho rozhodcu menuje spoločne hostiteľský štát a EUFOR. Ak jedna zo strán nevymenuje rozhodcu do dvoch mesiacov alebo ak sa nedosiahne dohoda medzi hostiteľským štátom a EUFOR-om pri vymenovaní tretieho rozhodcu, daného rozhodcu vymenuje predseda Súdneho dvora Európskych spoločenstiev.
   6.   Medzi EUFOR-om a správnymi orgánmi hostiteľského štátu sa uzavrie správne dojednanie s cieľom určiť pôsobnosť komisie pre nároky a súdu, postup uplatniteľný v rámci týchto orgánov a podmienky, za ktorých sa majú nároky uplatniť.
   Článok 16
   Spojenie a spory
   1.   Všetky otázky, ktoré vzniknú v spojení s uplatňovaním tejto dohody, spoločne preskúmajú zástupcovia EUFOR-u a príslušné orgány hostiteľského štátu.
   2.   Ak nedôjde k urovnaniu, spory týkajúce sa výkladu alebo uplatňovania tejto dohody sa urovnajú medzi hostiteľským štátom a zástupcami EÚ výlučne diplomatickou cestou.
   Článok 17
   Ostatné ustanovenia
   1.   Ak táto dohoda odkazuje na výsady, imunity a práva EUFOR-u a personálu EUFOR-u, vláda hostiteľského štátu je zodpovedná za vykonávanie a dodržiavanie takýchto imunít, výsad a práv zo strany príslušných miestnych orgánov hostiteľského štátu.
   2.   Nič v tejto dohode nemá za cieľ alebo sa nechápe ako odchýlka od práv, ktorých sa môže dovolať členský štát EÚ alebo iný štát podieľajúci sa na EUFOR-e podľa iných dohôd.
   Článok 18
   Vykonávacie dojednania
   Na účely uplatňovania tejto dohody môžu operačné, správne a technické otázky podliehať osobitným dojednaniam, ktoré sa uzavrú medzi veliteľom ozbrojených síl EÚ a správnymi orgánmi hostiteľského štátu.
   Článok 19
   Nadobudnutie platnosti a ukončenie
   1.   Táto dohoda nadobúda platnosť v deň jej podpisu a zostáva v platnosti do dňa odchodu poslednej zložky EUFOR-u a posledného člena personálu EUFOR-u, ako to oznámi EUFOR.
   2.   Bez ohľadu na odsek 1 ustanovenia obsiahnuté v článkoch 4 ods. 8, 5 ods. 1 – 3, 5 ods. 6, 5 ods. 7, 6 ods. 1, 6 ods. 3, 6 ods. 4, 6 ods. 6, 6 ods. 8 – 10, 10 ods. 2, 11 a 15 sa považujú, že sa uplatňujú odo dňa rozmiestnenia prvých členov personálu EUFOR-u, ak tento deň predchádza dňu nadobudnutia platnosti tejto dohody.
   3.   Túto dohodu možno zmeniť a doplniť písomnou dohodou strán.
   4.   Ukončenie tejto dohody neovplyvní práva alebo povinnosti vyplývajúce z vykonávania tejto dohody pred jej ukončením.

      V Libreville 16. júna 2006 v štyroch originálnych kópiách vyhotovených vo francúzštine.

            Za Európsku úniu

            Za hostiteľský štát

      (1)  Ú. v. EÚ L 116, 29.4.2006, s. 98.


title: Rozhodnutie Európskeho parlamentu a Rady č. 1150/2007/ES z  25. septembra 2007 , ktorým sa na obdobie rokov 2007 – 2013 ustanovuje osobitný program Protidrogová prevencia a informovanosť ako súčasť všeobecného programu Základné práva a spravodlivosť

text:
               3.10.2007

               SK

               Úradný vestník Európskej únie

               L 257/23

      ROZHODNUTIE EURÓPSKEHO PARLAMENTU A RADY č. 1150/2007/ES
   z 25. septembra 2007,
   ktorým sa na obdobie rokov 2007 – 2013 ustanovuje osobitný program Protidrogová prevencia a informovanosť ako súčasť všeobecného programu Základné práva a spravodlivosť
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 152,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   so zreteľom na stanovisko Výboru regiónov (2),
   konajúc v súlade s postupom ustanoveným v článku 251 zmluvy (3),
   keďže:

               (1)

               Podľa zmluvy by sa pri vymedzení a vykonávaní všetkých politík a činností Spoločenstva mala zabezpečiť vysoká úroveň ochrany zdravia ľudí. Vyžaduje sa, aby akcie Spoločenstva zahŕňali príspevok k dosiahnutiu vysokej úrovne ochrany zdravia.

               (2)

               Akcie Spoločenstva by mali dopĺňať vnútroštátne politiky zamerané na zlepšenie verejného zdravia, odstraňovanie zdrojov nebezpečenstva pre zdravie ľudí a znižovanie poškodenia zdravia v dôsledku drogovej závislosti vrátane politík v oblasti informovanosti a prevencie.

               (3)

               Podľa výskumov miera chorobnosti a úmrtnosti spojená s drogovou závislosťou ovplyvňuje pomerne veľký počet európskych občanov, a preto poškodenie zdravia v dôsledku tejto závislosti predstavuje závažný problém pre verejné zdravie.

               (4)

               V oznámení Komisie Rade a Európskemu parlamentu o výsledkoch záverečného hodnotenia Protidrogovej stratégie EÚ a Akčného plánu EÚ v oblasti drog (2000 – 2004) sa poukázalo na potrebu pravidelného zapájania občianskej spoločnosti do formulovania protidrogových politík EÚ.

               (5)

               V rozhodnutí Európskeho parlamentu a Rady č. 1786/2002/ES z 23. septembra 2002 o akčnom programe Spoločenstva v oblasti verejného zdravia (2003–2008) (4) je zahrnutý rozvoj stratégie a opatrení týkajúcich sa drogovej závislosti, ktorá je jedným z dôležitých činiteľov rozhodujúcich pre zdravie súvisiacich so spôsobom života.

               (6)

               V odporúčaní 2003/488/ES z 18. júna 2003 o prevencii a znižovaní poškodenia zdravia v dôsledku drogovej závislosti (5) Rada odporučila, aby členské štáty stanovili prevenciu drogovej závislosti a znižovanie súvisiacich rizík za cieľ v oblasti verejného zdravia a aby podľa toho rozvíjali a vykonávali celkovú stratégiu.

               (7)

               Európska rada schválila v decembri 2004 Protidrogovú stratégiu EÚ na obdobie 2005 – 2012, ktorá sa týka všetkých činností Európskej únie súvisiacich s drogami a stanovuje hlavné ciele. V týchto cieľoch je zahrnuté dosiahnutie vysokej úrovne ochrany zdravia, blahobytu a sociálnej súdržnosti prostredníctvom prevencie a znižovania užívania drog, drogovej závislosti a nepriaznivých zdravotných a sociálnych dôsledkov spôsobených drogami.

               (8)

               Rada prijala Akčný plán EÚ pre boj proti drogám (2005 – 2008) (6) ako kľúčový nástroj na transpozíciu Protidrogovej stratégie EÚ na obdobie 2005 – 2012 do konkrétnych akcií. Konečným cieľom akčného plánu je výrazné zníženie šírenia užívania drog medzi obyvateľstvom a zníženie sociálnych škôd a poškodzovania zdravia spôsobených užívaním a obchodovaním s nedovolenými drogami.

               (9)

               Cieľom osobitného programu Protidrogová prevencia a informovanosť (ďalej len „program“) zriadeného týmto rozhodnutím je splniť ciele určené v Protidrogovej stratégii EÚ na obdobie 2005 – 2012 a Akčných plánoch EÚ pre boj proti drogám na obdobie 2005 – 2008 a 2009 – 2012 podporovaním projektov zameraných na protidrogovú prevenciu vrátane riešenia problému znižovania poškodenia súvisiaceho s drogami a metód liečby, zohľadňujúc najnovšie vedecké poznatky.

               (10)

               Je dôležité a potrebné uvedomiť si závažné bezprostredné a dlhotrvajúce dôsledky drog pre zdravie, duševný a sociálny vývoj, vrátane rovnakých príležitosti dotknutých subjektov, jednotlivcov a rodín a spoločenstiev a uvedomiť si vysoké sociálne a ekonomické náklady pre spoločnosť ako celok.

               (11)

               Osobitná pozornosť by sa mala venovať protidrogovej prevencii u mladých ľudí, ktorí sú v rámci populácie najohrozenejší. Hlavnou výzvou v rámci prevencie je povzbudzovať mladých ľudí k zdravému životnému štýlu.

               (12)

               Európske spoločenstvo môže priniesť pridanú hodnotu k akciám prijatým členskými štátmi v oblasti protidrogovej prevencie a informovanosti, vrátane liečby a znižovania poškodenia súvisiaceho s drogami, a to konkrétne dopĺňaním týchto akcií a podporou súčinnosti.

               (13)

               Európsky parlament by mal byť informovaný zo strany Komisie v súlade s článkom 7 ods. 3 rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (7), o rokovaniach výboru, ktoré súvisia s vykonávaním tohto programu. Európsky parlament by mal najmä obdržať návrh ročného programu, keď sa tento predkladá riadiacemu výboru. Okrem toho by mal Európsky parlament obdržať výsledky hlasovania a súhrnné záznamy zo zasadaní uvedeného výboru.

               (14)

               Komplementarita s odbornými poznatkami Európskeho monitorovacieho centra pre drogy a drogovú závislosť (ďalej len „centrum“) by sa mala zabezpečiť využívaním metodiky a najlepších postupov, ktoré vyvinulo centrum, a jeho zapojením do prípravy ročného pracovného programu.

               (15)

               Keďže ciele tohto rozhodnutia nie je možné z dôvodu potreby výmeny informácií na úrovni Spoločenstva a šírenia správnej praxe v rámci Spoločenstva uspokojivo dosiahnuť na úrovni jednotlivých členských štátov, ale vzhľadom na potrebu koordinovaného a multidisciplinárneho prístupu a z dôvodov rozsahu a dôsledkov programu ich možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku toto rozhodnutie neprekračuje rámec nevyhnutný na dosiahnutie týchto cieľov.

               (16)

               Vzhľadom na dôležitosť viditeľnosti finančných príspevkov Spoločenstva by Komisia mala poskytnúť usmernenie na zaistenie toho, aby každý orgán, mimovládna organizácia, medzinárodná organizácia alebo iný subjekt, ktorý získal grant podľa programu, riadne uznal prijatú podporu.

               (17)

               Toto rozhodnutie ustanovuje na celé obdobie trvania programu finančné krytie, ktoré predstavuje v zmysle bodu 37 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (8), základný odkaz pre rozpočtový orgán počas ročného rozpočtového postupu.

               (18)

               Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (9) (ďalej len „nariadenie o rozpočtových pravidlách“), a nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 (10), ktoré chránia finančné záujmy Spoločenstva, by sa s prihliadnutím na zásady jednoduchosti a konzistentnosti pri výbere rozpočtových nástrojov mali uplatňovať na obmedzenie počtu prípadov, v ktorých si Komisia ponecháva priamu zodpovednosť za ich vykonávanie a riadenie a na požadovanú proporcionalitu medzi výškou zdrojov a administratívnymi nákladmi súvisiacimi s ich využívaním.

               (19)

               V súlade s nariadením Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (11), nariadením Rady (Euratom, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (12), a nariadením Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF) (13) by sa mali prijať primerané opatrenia na zabránenie nezrovnalostiam a podvodom a nevyhnutné kroky na vymáhanie ušlých, neoprávnene vyplatených alebo nesprávne použitých finančných prostriedkov.

               (20)

               V nariadení o rozpočtových pravidlách sa v prípade operačných grantov vyžaduje prijatie základného aktu.

               (21)

               Opatrenia potrebné na vykonávanie tohto rozhodnutia by sa mali prijať v súlade s rozhodnutím 1999/468/ES a malo by sa rozlišovať medzi opatreniami, ktoré podliehajú riadiacemu postupu, a opatreniami, ktoré podliehajú konzultačnému postupu, pričom vzhľadom na zvýšenie efektívnosti je v niektorých prípadoch vhodnejší konzultačný postup.

               (22)

               S cieľom zabezpečiť účinné a včasné vykonávanie programu by sa toto rozhodnutie malo uplatňovať od 1. januára 2007,

         ROZHODLI TAKTO:
   Článok 1
   Vytvorenie programu a jeho rozsah
   1.   Týmto rozhodnutím sa ustanovuje osobitný program Protidrogová prevencia a informovanosť (ďalej len „program“) ako súčasť všeobecného programu Základné práva a spravodlivosť s cieľom prispieť k zabezpečeniu vysokej úrovne ochrany zdravia ľudí a k zníženiu poškodzovania zdravia súvisiaceho s drogami.
   2.   Program sa vzťahuje na obdobie od 1. januára 2007 do 31. decembra 2013.
   Článok 2
   Všeobecné ciele
   Program má tieto všeobecné ciele:

               a)

               predchádzať užívaniu drog, závislosti a poškodeniu spôsobenému drogami a znižovať ich;

               b)

               prispieť k zlepšeniu informovanosti o užívaní drog a

               c)

               podporovať vykonávanie Protidrogovej stratégie EÚ.

         Článok 3
   Konkrétne ciele
   Konkrétnymi cieľmi tohto programu sú:

               a)

               podporovať nadnárodné akcie zamerané na:

                           i)

                           vytváranie multidisciplinárnych sietí;

                           ii)

                           zabezpečenie rozširovania vedomostnej základne, výmeny informácií a určenie a šírenie osvedčených postupov, a to aj prostredníctvom odborného vzdelávania, študijných pobytov a výmeny pracovníkov;

                           iii)

                           zvyšovanie informovanosti o zdravotných a sociálnych problémoch, ktoré sú spôsobené užívaním drog, a podporu otvoreného dialógu s cieľom presadzovať lepšie porozumenie problematiky drog a

                           iv)

                           podporovanie opatrení zameraných na prevenciu užívania drog, a to zameraním sa na znižovanie poškodenia súvisiaceho s drogami a metódy liečby, zohľadňujúc najnovšie vedecké poznatky;

               b)

               zapojiť občiansku spoločnosť do uskutočňovania a rozvoja Protidrogovej stratégie EÚ a akčných plánov EÚ a

               c)

               monitorovať, vykonávať a hodnotiť vykonávanie konkrétnych akcií prijatých podľa Akčných plánov pre boj proti drogám na obdobie 2005 – 2008 a 2009 – 2012. Do procesu hodnotenia je prostredníctvom svojej účasti v hodnotiacej riadiacej skupine Komisie zapojený Európsky parlament.

         Článok 4
   Akcie
   S cieľom splniť všeobecné a konkrétne ciele podľa článkov 2 a 3 v súlade s podmienkami stanovenými v ročnom pracovnom programe uvedenom v článku 9 ods. 2 program podporuje tieto druhy akcií:

               a)

               konkrétne akcie uskutočňované Komisiou, napríklad štúdie a výskum, prieskumy verejnej mienky, stanovenie ukazovateľov a spoločných metodík, zber, spracovanie a šírenie údajov a štatistík, semináre, konferencie a stretnutia odborníkov, organizovanie verejných kampaní a podujatí, tvorba a prevádzka webových stránok, príprava a šírenie informačných materiálov, podpora a riadenie kontaktov medzi národnými expertmi, analytické, monitorovacie a hodnotiace činnosti;

               b)

               konkrétne nadnárodné projekty v záujme Spoločenstva predložené aspoň dvoma členskými štátmi alebo aspoň jedným členským štátom a jedným ďalším štátom, ktorým môže byť buď pristupujúca, alebo kandidátska krajina v súlade s podmienkami stanovenými v ročnom pracovnom programe, alebo

               c)

               činnosti mimovládnych organizácií alebo iných subjektov, ktoré sledujú cieľ všeobecného európskeho záujmu týkajúce sa všeobecných cieľov programu za podmienok stanovených v ročnom pracovnom programe.

         Článok 5
   Účasť
   Na akciách programu sa môžu zúčastňovať tieto krajiny:

               a)

               štáty EZVO, ktoré sú zmluvnými stranami Dohody o EHP, v súlade s ustanoveniami tejto dohody, a

               b)

               kandidátske krajiny a krajiny západného Balkánu, ktoré sú zapojené do procesu stabilizácie a pridruženia v súlade s podmienkami stanovenými v dohodách o pridružení alebo v ich dodatkových protokoloch o účasti na programoch Spoločenstva, ktoré boli alebo majú byť uzatvorené s týmito krajinami.

         Do projektov sa môžu zapojiť aj kandidátske krajiny, ktoré sa nezúčastňujú na programe, ak to prispeje k ich príprave na pristúpenie, ako aj iné tretie krajiny alebo medzinárodné organizácie, ktoré sa nezúčastňujú na programe, ak to slúži cieľu projektov.
   Článok 6
   Cieľové skupiny
   1.   Program je zameraný na všetky skupiny, ktoré sa priamo alebo nepriamo zaoberajú problematikou drog.
   2.   Pokiaľ ide o drogy, mladí ľudia, ženy, zraniteľné skupiny a ľudia žijúci v sociálne znevýhodnených oblastiach predstavujú rizikové skupiny a sú identifikovaní ako cieľové skupiny. Ďalšími cieľovými skupinami sú učitelia a ďalší pedagogickí pracovníci, rodičia, sociálni pracovníci, miestne a národné orgány, lekári a ďalší zdravotný personál, justičný a väzenský aparát, orgány činné v trestnom konaní a nápravné orgány, mimovládne organizácie, odbory a cirkevné spoločenstvá.
   Článok 7
   Prístup k programu
   Prístup k programu majú verejné alebo súkromné organizácie a inštitúcie (miestne orgány na príslušnej úrovni, katedry univerzít a výskumné centrá), ktoré pracujú v oblasti poskytovania informácií o drogách a prevencie ich užívania vrátane znižovania a liečby poškodenia súvisiaceho s drogami.
   Ziskové orgány a organizácie majú prístup ku grantom v rámci programu len spolu s neziskovými alebo štátnymi organizáciami.
   Článok 8
   Formy financovania
   1.   Financovanie Spoločenstva môže mať tieto právne formy:

               a)

               granty alebo

               b)

               zákazky vo verejnom obstarávaní.

         2.   Granty Spoločenstva sa udeľujú na základe výziev na predloženie návrhov, s výnimkou riadne odôvodnených mimoriadnych prípadov, ako sa uvádza v nariadení o rozpočtových pravidlách, a poskytujú sa prostredníctvom prevádzkových grantov a grantov na akcie.
   Ročný pracovný program uvádza minimálnu výšku ročných výdavkov, ktoré sa pridelia na granty, a maximálnu výšku spolufinancovania.
   3.   Okrem toho sa zabezpečia výdavky na sprievodné opatrenia, ktoré sa realizujú prostredníctvom zákaziek vo verejnom obstarávaní, pričom v tomto prípade poslúžia finančné prostriedky Spoločenstva na nákup tovaru a služieb. Tieto výdavky okrem iného zahŕňajú výdavky na informovanie a komunikáciu, prípravu, vykonávanie, monitorovanie, kontrolu a hodnotenie projektov, politík, programov a právnych predpisov.
   Článok 9
   Vykonávacie opatrenia
   1.   Komisia vykonáva finančnú podporu Spoločenstva v súlade s nariadením o rozpočtových pravidlách.
   2.   Na vykonávanie programu Komisia v rámci limitov stanovených všeobecnými cieľmi v článku 2 prijme ročný pracovný program, pričom zohľadní odborné poznatky centra. Program stanoví konkrétne ciele, tematické priority, opis sprievodných opatrení uvedených v článku 8 a podľa potreby aj zoznam ostatných akcií.
   Prvý ročný pracovný program sa prijme do 23. januára 2008.
   3.   Ročný pracovný program sa prijíma v súlade s riadiacim postupom uvedeným v článku 10 ods. 3.
   4.   Pri postupoch hodnotenia a udeľovania grantov na akcie sa zohľadňujú okrem iného tieto kritériá:

               a)

               súlad navrhovanej akcie s ročným pracovným programom, cieľmi stanovenými v článkoch 2 a 3 a druhmi akcií uvedenými v článku 4;

               b)

               kvalita navrhovanej akcie so zreteľom na jej koncepciu, organizáciu, prezentáciu a očakávané výsledky;

               c)

               suma požadovaných finančných prostriedkov Spoločenstva a jej primeranosť vo vzťahu k očakávaným výsledkom a

               d)

               vplyv očakávaných výsledkov na ciele stanovené v článkoch 2 a 3 a na akcie uvedené v článku 4.

         5.   Žiadosti o operačné granty uvedené v článku 4 písm. c) sa posúdia na základe:

               a)

               ich súladu s cieľmi programu;

               b)

               kvality plánovaných činností;

               c)

               pravdepodobného znásobeného účinku týchto činností na verejnosť;

               d)

               geografického a sociálneho vplyvu uskutočňovaných činností;

               e)

               účasti občanov na organizácii dotknutých orgánov;

               f)

               pomeru medzi nákladmi a prínosom navrhovanej činnosti.

         6.   Komisia v súlade s riadiacim postupom uvedeným v článku 10 ods. 3 prijme rozhodnutia súvisiace s navrhovanými akciami uvedenými v článku 4 písm. a). Komisia v súlade s konzultačným postupom uvedeným v článku 10 ods. 2 prijme rozhodnutia súvisiace s projektmi a činnosťami uvedenými v článku 4 písm. b) a c).
   Komisia v súlade s riadiacim postupom uvedeným v článku 10 ods. 3 prijme rozhodnutia o žiadostiach o poskytnutie grantu týkajúce sa ziskových subjektov alebo organizácií.
   Článok 10
   Výbor
   1.   Komisii pomáha výbor.
   2.   Ak sa odkazuje na tento odsek, uplatňujú sa články 3 a 7 rozhodnutia 1999/468/ES so zreteľom na jeho článok 8.
   3.   Ak sa odkazuje na tento odsek, uplatňujú sa články 4 a 7 rozhodnutia 1999/468/ES so zreteľom na jeho článok 8.
   Lehota ustanovená v článku 4 ods. 3 rozhodnutia 1999/468/ES je tri mesiace.
   Článok 11
   Komplementarita
   1.   Vyvinie sa úsilie na dosiahnutie synergického účinku a komplementárnosti s ďalšími nástrojmi Spoločenstva, najmä so všeobecným programom Bezpečnosť a ochrana slobôd, so Siedmym rámcovým programom výskumu a vývoja a s programom Spoločenstva pre verejné zdravie. Komplementárnosť s metodikou a najlepšími postupmi centra sa zabezpečí predovšetkým v oblasti štatistiky pri poskytovaní informácií o drogách.
   2.   Program môže využívať zdroje spoločne s inými nástrojmi Spoločenstva, najmä so všeobecnými programami Bezpečnosť a ochrana slobôd, Solidarita a riadenie migračných tokov a Siedmym rámcovým programom výskumu a vývoja s cieľom vykonávať akcie, ktoré spĺňajú ciele všetkých programov.
   3.   Operáciám financovaným podľa tohto rozhodnutia sa na rovnaký účel nesmie poskytnúť finančná podpora z iných finančných nástrojov Spoločenstva. Komisia vyžaduje od prijímateľov z programu, aby jej poskytli informácie o finančných prostriedkoch, ktoré získali zo všeobecného rozpočtu Európskej únie a z iných zdrojov, ako aj informácie o podaných žiadostiach o financovanie.
   Článok 12
   Rozpočtové zdroje
   1.   Finančné krytie na vykonávanie tohto rozhodnutia od 1. januára 2007 do 31. decembra 2013 je 21 350 000 EUR.
   2.   Rozpočtové zdroje pridelené na akcie ustanovené v programe sa začlenia do ročných rozpočtových prostriedkov všeobecného rozpočtu Európskej únie. Dostupné ročné rozpočtové prostriedky schvaľuje rozpočtový orgán v rámci obmedzení finančného rámca.
   Článok 13
   Monitorovanie
   1.   Komisia pre každú akciu financovanú programom zabezpečuje, aby prijímateľ predložil technické a finančné správy o dosiahnutom pokroku a aby sa záverečná správa predložila do troch mesiacov od ukončenia akcie. Komisia určí formu a obsah správ.
   2.   Komisia zabezpečuje, aby zmluvy a dohody vyplývajúce z vykonávania programu upravovali najmä dohľad a finančnú kontrolu zo strany Komisie (alebo jej povereného zástupcu), vykonávané v prípade potreby priamo na mieste aj formou kontrol reprezentatívnych vzoriek a auditov Dvora audítorov.
   3.   Komisia vyžaduje, aby prijímateľ finančnej podpory uchoval všetky potrebné doklady týkajúce sa výdavkov vzťahujúcich sa na akciu tak, aby boli Komisii k dispozícii päť rokov od poslednej platby na akúkoľvek akciu.
   4.   Na základe výsledkov správ a kontrol na mieste podľa odsekov 1 a 2 Komisia v prípade potreby upraví rozsah alebo podmienky prideľovania pôvodne schválenej finančnej podpory a časový harmonogram platieb.
   5.   Komisia podnikne všetky ďalšie potrebné kroky na overenie toho, či sa financované akcie vykonávajú riadne a v súlade s ustanoveniami tohto rozhodnutia a nariadenia o rozpočtových pravidlách.
   Článok 14
   Ochrana finančných záujmov Spoločenstva
   1.   Komisia zabezpečuje, aby sa pri vykonávaní akcií financovaných podľa tohto rozhodnutia chránili finančné záujmy Spoločenstva uplatňovaním preventívnych opatrení proti podvodom, korupcii a všetkým iným nezákonným činnostiam, a to účinnými kontrolami a vymáhaním neoprávnene vyplatených súm a v prípade zistenia nezrovnalostí účinnými, primeranými a odradzujúcimi sankciami v súlade s nariadeniami (ES, Euratom) č. 2988/95, (Euratom, ES) č. 2185/96 a (ES) č. 1073/1999.
   2.   Pokiaľ ide o akcie Spoločenstva financované podľa tohto rozhodnutia, nariadenia (ES, Euratom) č. 2988/95 a (Euratom, ES) č. 2185/96 sa uplatňujú na každé porušenie ustanovenia práva Spoločenstva, vrátane porušenia zmluvnej povinnosti stanovenej na základe programu, vyplývajúce z konania alebo opomenutia zo strany hospodárskeho subjektu, ktoré ako neopodstatnená výdavková položka má alebo by mohlo mať negatívny vplyv na všeobecný rozpočet Európskej únie alebo na rozpočty spravované Spoločenstvami.
   3.   Komisia zníži, pozastaví alebo získa späť finančnú podporu poskytnutú na akciu v prípade, že sa zistia nezrovnalosti vrátane nesúladu s ustanoveniami tohto rozhodnutia, samostatného rozhodnutia alebo zmluvy alebo dohody poskytujúcej príslušnú finančnú podporu, alebo ak sa preukáže, že bez predchádzajúceho súhlasu Komisie prešla akcia zmenou, ktorá je v rozpore s povahou alebo vykonávacími podmienkami projektu.
   4.   Ak sa nedodržia lehoty alebo ak pokrok pri vykonávaní akcie umožňuje odôvodniť len časť pridelenej finančnej podpory, prijímateľ v stanovenej časovej lehote predloží Komisii na základe jej žiadosti zdôvodnenie. V prípade, že prijímateľ neposkytne uspokojivú odpoveď, Komisia môže zrušiť zvyšnú finančnú podporu a vyžiadať vrátenie už vyplatených súm.
   5.   Komisia zabezpečuje, aby sa jej vrátila každá neoprávnene vyplatená platba. Ku každej sume, ktorá sa nevráti včas, sa v súlade s podmienkami nariadenia o rozpočtových pravidlách pripočíta úrok.
   Článok 15
   Hodnotenie
   1.   Program sa pravidelne monitoruje s cieľom sledovať vykonávanie činností, ktoré sa v rámci neho uskutočňujú.
   2.   Komisia zabezpečuje pravidelné, nezávislé, externé hodnotenie programu.
   3.   Komisia poskytne Európskemu parlamentu a Rade:

               a)

               výročnú správu o vykonávaní programu;

               b)

               predbežnú hodnotiacu správu o dosiahnutých výsledkoch a kvalitatívnych a kvantitatívnych aspektoch vykonávania programu najneskôr do 31. marca 2011;

               c)

               oznámenie o pokračovaní programu najneskôr do 30. augusta 2012 a

               d)

               správu o následnom hodnotení najneskôr do 31. decembra 2014.

         Článok 16
   Uverejňovanie projektov
   Komisia každý rok uverejní zoznam projektov financovaných v rámci programu s krátkym opisom každého projektu.
   Článok 17
   Zviditeľnenie
   Komisia ustanoví usmernenia na zabezpečenie zviditeľnenia financovania poskytovaného podľa tohto rozhodnutia.
   Článok 18
   Nadobudnutie účinnosti
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. januára 2007 s výnimkou článku 9 ods. 2 a 3 a článku 10 ods. 3, ktoré sa uplatňujú odo dňa nadobudnutia účinnosti tohto rozhodnutia.

      V Štrasburgu 25. septembra 2007

            Za Európsky parlament

            predseda

         H.-G. PÖTTERING

            Za Radu

            predseda

         M. LOBO ANTUNES

      (1)  Ú. v. EÚ C 69, 21.3.2006, s. 1.

      (2)  Ú. v. EÚ C 192, 16.8.2006, s. 25.

      (3)  Stanovisko Európskeho parlamentu zo 14. decembra 2006 (zatiaľ neuverejnené v úradnom vestníku), spoločná pozícia Rady z 23. júla 2007 (zatiaľ neuverejnená v úradnom vestníku) a pozícia Európskeho parlamentu zo 6. septembra 2007 (zatiaľ neuverejnená v úradnom vestníku).

      (4)  Ú. v. ES L 271, 9.10.2002, s. 1. Rozhodnutie zmenené a doplnené rozhodnutím č. 786/2004/ES (Ú. v. EÚ L 138, 30.4.2004, s. 7).

      (5)  Ú. v. EÚ L 165, 3.7.2003, s. 31.

      (6)  Ú. v. EÚ C 168, 8.7.2005, s. 1.

      (7)  Ú. v. ES L 184, 17.7.1999, s. 23. Rozhodnutie naposledy zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).

      (8)  Ú. v. EÚ C 139, 14.6.2006, s. 1.

      (9)  Ú. v. ES L 248, 16.9.2002, s. 1. Nariadenie naposledy zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (10)  Ú. v. ES L 357, 31.12.2002, s. 1. Nariadenie naposledy zmenené a doplnené nariadením (ES, Euratom) č. 478/2007 (Ú. v. EÚ L 111, 28.4.2007, s. 13).

      (11)  Ú. v. ES L 312, 23.12.1995, s. 1.

      (12)  Ú. v. ES L 292, 15.11.1996, s. 2.

      (13)  Ú. v. ES L 136, 31.5.1999, s. 1.


title: Rozhodnutie Rady z 13. mája 2003, ktoré sa týka podpisu dohody o vedeckej a technickej spolupráci medzi Európskym spoločenstvom a štátom Izrael

text:
Dôležité právne oznámenie

|

32003D0457

Úradný vestník L 154 , 21/06/2003 S. 0079 - 0079

		Rozhodnutie Radyz 13. mája 2003,ktoré sa týka podpisu dohody o vedeckej a technickej spolupráci medzi Európskym spoločenstvom a štátom Izrael(2003/457/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 170 v spojitosti s prvou vetou prvého pododseku článku 300 ods. 2,so zreteľom na návrh Komisie,keďže:(1) Svojim rozhodnutím 1999/224/ES z 22. februára 1999 [1] Rada uzavrela dohodu o vedeckej a technickej spolupráci medzi Európskym spoločenstvom a štátom Izrael, ktorá nadobudla platnosť 8 marca 1999; táto dohoda pridružuje štát Izrael ku všetkým aktivitám zvláštnych programov piateho rámcového programu Európskej únie pre výskum, technologický rozvoj a ukážkové akcie.(2) Článok 12 ods. 4 dohody ustanovuje, že "keď spoločenstvo prijme nový viacročný rámcový program výskumu a rozvoja, táto dohoda sa môže opätovne prejednať alebo obnoviť podľa spoločne dohodnutých podmienok".(3) Dňa 5. novembra 2002 Rada schválila vyjednávanie s cieľom obnovenia terajšej dohody a taktiež zamýšľala vyjednávanie dočasného uplatňovania obnovenej dohody. Toto dočasné uplatňovanie by izraelským subjektom umožnilo podieľať sa prvých na výzvach na návrhy šiesteho rámcového programu.(4) Vyjednávania vyvrcholili do návrhu zmluvy parafovanej 17. decembra 2002 schválenej predstaviteľmi obidvoch strán.(5) Dohoda parafovaná 17. decembra 2002 by sa mala s výhradou jej možného uzavretia podpísať s neskorším dátumom a malo by sa ustanoviť jej predbežné uplatňovanie od podpisu,ROZHODLA TAKTO:Článok 1Podpísanie dohody o vedeckej a technickej spolupráci medzi Európskym spoločenstvom a štátom Izrael sa týmto schvaľuje v mene spoločenstva s výhradou rozhodnutia Rady, ktoré sa týka uzavretia danej dohody.Znenie dohody je priložené k tomuto rozhodnutiu.Článok 2Predseda Rady sa týmto oprávňuje poveriť osobu/-y splnomocnenú/-é na podpísanie dohody v mene spoločenstva s výhradou jej uzavretia.Článok 3Dohoda sa uplatňuje na prechodnom základe od jej podpisu.V Bruseli 13. mája 2003Za RadupredsedaA.-A. Tsochatzopoulos[1] Ú. v. ES L 83, 27.3.1999, s. 50.--------------------------------------------------


title: Rozhodnutie Európskeho parlamentu (EÚ, Euratom) 2015/1701 z 29. apríla 2015 o absolutóriu za plnenie rozpočtu Európskeho spoločného podniku pre ITER a rozvoj energie jadrovej syntézy za rozpočtový rok 2013

text:
               30.9.2015

               SK

               Úradný vestník Európskej únie

               L 255/393

      ROZHODNUTIE EURÓPSKEHO PARLAMENTU (EÚ, EURATOM) 2015/1701
      z 29. apríla 2015
      o absolutóriu za plnenie rozpočtu Európskeho spoločného podniku pre ITER a rozvoj energie jadrovej syntézy za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku spoločného podniku pre ITER a rozvoj energie jadrovej syntézy za rozpočtový rok 2013,

                  —

                  so zreteľom na správu Dvora audítorov o overení konečnej ročnej účtovnej závierky spoločného podniku pre ITER a rozvoj energie jadrovej syntézy za rozpočtový rok 2013 spolu s odpoveďami spoločného podniku (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 týkajúce sa udelenia absolutória spoločnému podniku za plnenie rozpočtu za rozpočtový rok 2013 (05306/2015 – C8-0049/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na článok 106a Zmluvy o založení Európskeho spoločenstva pre atómovú energiu,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na rozhodnutie Rady 2007/198/Euratom z 27. marca 2007, ktorým sa zriaďuje Európsky spoločný podnik pre ITER a rozvoj energie jadrovej syntézy a ktorým sa mu udeľujú výhody (5), a najmä na jeho článok 5 ods. 3,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7),

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0108/2015),

         1.

            udeľuje riaditeľovi spoločného podniku pre ITER a rozvoj energie jadrovej syntézy za plnenie rozpočtu spoločného podniku za rozpočtový rok 2013;

         2.

            uvádza svoje poznámky v priloženom uznesení,

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi spoločného podniku pre ITER a rozvoj energie jadrovej syntézy, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 452, 16.12.2014, s. 44.

         (2)  Ú. v. EÚ C 452, 16.12.2014, s. 45.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 90, 30.3.2007, s. 58.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: Rozhodnutie Rady z 29. marca 1977 o vykonávaní rozhodnutia 77/270/Euratom, ktorým sa Komisia splnomocňuje na uzatváranie zmlúv Euratom o požičke na účely príspevkov na financovanie jadrových elektrární

text:
Dôležité právne oznámenie

|

31977D0271

Úradný vestník L 088 , 06/04/1977 S. 0011 - 0011 Grécke špeciálne vydanie: Kapitola 10 Zväzok 1 S. 0121  Španielske špeciálne vydanie: Kapitola 12 Zväzok 3 S. 0026  Portugalské špeciálne vydanie Kapitola 12 Zväzok 3 S. 0026  Fínske špeciálne vydanie: Kapitola 10 Zväzok 1 S. 0013  Švédske špeciálne vydanie: Kapitola 10 Zväzok 1 S. 0013

		Rozhodnutie Radyz 29. marca 1977o vykonávaní rozhodnutia 77/270/Euratom, ktorým sa Komisia splnomocňuje na uzatváranie zmlúv Euratom o požičke na účely príspevkov na financovanie jadrových elektrární(77/271/Euratom)RADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva pre atómovú energiu,so zreteľom na rozhodnutie Rady 77/270/Euratom z 29. marca 1977, ktorým sa Komisia splnomocňuje na uzatváranie zmlúv Euratom o pôžičke na účely príspevkov na financovanie jadrových elektrární [1], najmä na jeho článok 1,keďže maximálna čiastka pôžičiek, ktoré je Komisia splnomocnená zjednať v mene Európskeho spoločenstva pre atómovú energiu, by mala byť stanovená na 500 miliónov európskych menových jednotiek;keďže Komisia by mala včas oznámiť Rade, že celková hodnota uskutočnených prevodov dosiahla 300 miliónov európskych zúčtovacích jednotiek tak, aby Rada, na základe získanej skúsenosti, mohla rozhodnúť o stanovení novej čiastky,SA ROZHODLA TAKTO:Jediný článokPôžičky ustanovené v článku 1 rozhodnutia 77/270/Euratom môžu byť zjednávané do maximálnej celkovej čiastky nepresahujúcej 500 miliónov európskych zúčtovacích jednotiek; európska zúčtovacia jednotka je definovaná v rozhodnutí 75/250/EHS [2].V prípade, že celková čiastka uskutočnených prevodov dosiahne 300 miliónov európskych zúčtovacích jednotiek, Komisia to oznámi Rade, ktorá jednomyseľne čo najskôr rozhodne o stanovení novej čiastky.V Bruseli 29. marca 1977Za RadupredsedaT. Benn[1] Ú. v. ES L 88, 6.4.1977, s. 4.[2] Ú. v. ES L 104, 24.4.1975, s. 35.--------------------------------------------------


title: Rozhodnutie zástupcov vlád členských štátov (EÚ, Euratom) 2017/1543 zo 6. septembra 2017 o vymenovaní sudcu Všeobecného súdu

text:
               14.9.2017

               SK

               Úradný vestník Európskej únie

               L 236/22

         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ, Euratom) 2017/1543
   zo 6. septembra 2017
   o vymenovaní sudcu Všeobecného súdu
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 254 a 255,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   keďže:

               (1)

               V článku 48 Protokolu č. 3 o štatúte Súdneho dvora Európskej únie, zmeneného nariadením Európskeho parlamentu a Rady (EÚ, Euratom) 2015/2422 (1), sa uvádza, že Všeobecný súd sa od 1. septembra 2016 skladá zo 47 sudcov. V článku 2 písm. b) uvedeného nariadenia sa stanovuje dĺžka funkčného obdobia siedmich ďalších sudcov tak, aby skončenie tohto funkčného obdobia zodpovedalo čiastočným obmenám Všeobecného súdu, ktoré sa uskutočnia 1. septembra 2019 a 1. septembra 2022.

               (2)

               V tejto súvislosti bol podaný návrh na vymenovanie pána Geerta DE BAEREHO za ďalšieho sudcu Všeobecného súdu.

               (3)

               Výbor zriadený článkom 255 Zmluvy o fungovaní Európskej únie vydal stanovisko k vhodnosti pána Geerta DE BAEREHO na výkon funkcie sudcu Všeobecného súdu.

               (4)

               Pán Geert DE BAERE by mal byť vymenovaný za sudcu Všeobecného súdu na obdobie odo dňa nadobudnutia účinnosti tohto rozhodnutia do 31. augusta 2022,

         PRIJALI TOTO ROZHODNUTIE:
   Článok 1
   Pán Geert DE BAERE sa vymenúva za sudcu Všeobecného súdu na obdobie odo dňa nadobudnutia účinnosti tohto rozhodnutia do 31. augusta 2022.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 6. septembra 2017

            predsedníčka

         K. TAEL

      (1)  Nariadenie Európskeho parlamentu a Rady (EÚ, Euratom) 2015/2422 zo 16. decembra 2015, ktorým sa mení Protokol č. 3 o štatúte Súdneho dvora Európskej únie (Ú. v. EÚ L 341, 24.12.2015, s. 14).